**Povijesno-ljubavni most**

Tijekom 16. stoljeća izgrađen je most koji se prostirao sve do Darde. Razlog njegove izgradnje bio je prelazak Turaka preko Drave kako bi napali Beč.

Sulejmanova desna ruka, Mustafa paša uvijek je bio ponosan i hodao uzdignute glave dok bi išao u pohode sa Sulejmanom Veličanstvenim ili mu pomagao. Dok je most bio u izgradnji i robovi naporno radili, Sulejman i Mustafa smišljali su nove planove za osvajanje Beča.

Kad je kilometrima dug most konačno izgrađen, Turcima je na pamet došla odlična ideja.

Odlučili su zaraditi, pa su prelazak preko mosta naplaćivali. Tako je jednom prilikom preko mosta prelazila djevojka imenom Katarina.

U Katarinu se zagledao Mustafa paša i tom prilikom nije čekao već se odmah dogovorio za sastanak s njom. Naći će se za dva dana na mostu kad ga opet bude prelazila.

Konačno, Mustafa je nestrpljivo dočekao i taj dan sastanka s Katarinom. Kad je došao, ona ga je već čekala.

Ali veličanstveni most se zapalio. Katarinu je progutala vatrena buktinja i od te ljubavi na kraju ipak ništa nije bilo.

Ostaci mosta i danas svjedoče o povijesnim zbivanjima, ali kriju mnoge neispričane priče. Povijest priča o velikim vladarima i osvajanjima, a mnogi mali ljudi i njihovi životi ostaju zaboravljeni.

Tko zna kakve tajne zapravo krije most na Dravi Sulejmana Veličanstvenog?

Sara Poznanović, 6.a

Radionica kreativnog pisanja „Osmo svjetsko čudo“

OŠ „Dr. Franjo Tuđman“, Beli Manastir